Strelicijowe rostliny

Strelicijowe rostliny (Strelitziacea) su swójba symjencowych rostlinow (Spermatophytina).

 Wopis 

 Systematika a rozšěrjenje 
Rozšěrjenske kónčiny su tropiska Južna Amerika (jenož Phenakospermum), wuchodna Južna Afrika (jenož Strelitzia) a Madagaskar (jenož Ravenala).

Najprjedy bu w lěće 1900 wot Karl Moritz Schumann podswójba Strelitzioideae znutřka  Musaceae nastajena. Wona bu w lěće 1934 wot John Hutchinson w The Families of Flowering Plants, zwjazk 2, S. 72 do ranga swójby Strelitziaceae stajena.

Po molekularbiologiskich přepytowanjach su Strelitziaceae sotrowska swójba Lowiaceae a blisko přiwuzne z swójbomaj Heliconiaceae a Musaceae.

Swójba wobsahuje tři rody, z kotrychž dwaj stej monotypiskej, z cyłkownje sydom družinami:
miniatur|Habitus a kwětnistwa wot Strelitzia juncea.
miniatur|Kwětnistwo wot Strelitzia nicolai.
 Strelicija (Strelitzia Ait.): Z pjeć družinami podłu wuchodneho pobrjoha Južneje Afriki:
 Běła strelicija (Strelitzia alba (L. f.) Skeels, Syn.: Strelitzia angusta Thunb.)
Hórska strelicije (Strelitzia caudata R.A.Dyer)
 Natalowa, abo Štomowa strelicija (Strelitzia nicolai Regel & Koern.)     
 Strelitzia juncea Link
 Kralowska strelicija (Strelitzia reginae Aiton): To je woblubowana pyšna rostlina w tropiskich zahrodach, jako čworowa rostlina w njetropiskich krajach a jako dołho dźeržomny rězny kwět.
 Ravenala Adans.: Z jeničkej družinu:
:de:Baum der Reisenden (Ravenala madagascariensis Sonn.): Přenjotne rozšěrjenske kónčiny leža we wuchodnym Madagaskarje we wysokosćach niže 1000 metrow. Wón so w cyłkownych tropach jako pyšna rostlina w parkach plahuje. Wón móže jara wulki być a twori zdónk.
 Phenakospermum Endl.:  Z jenož jednej družinu. Někotři awtorojo definuja druhu družinu: Phenakospermum amazonicum (Mart.) Miq., kotraž je samo swójski ród Musidendron Nikai dóstała, ale to dźensa jako synonym wot Phenakospermum guyannense płaći:
 Phenakospermum guyannense (L.C.Rich.) Endl. ex Miq.: Wona je jara rozšěrjena w cyłkownej žłobinje Amaconasa w tropiskej sewjernej a centralnej Južnej Americe na wuchod Andow. Wona móže  wysokosć wot 2 hač do 5 m docpěć; wona wupada „Baum der Reisenden“ podobnje, ale wobsedźi jenož pozdatnym zdónk, kotryž je podobny tomu bananow.

Kategorija: Rostliny